Source: http://docplayer.fi/576957-Liiketoimintakielto-lainvalvojan-ja-lainrikkojan-nakokulmasta.html
Timestamp: 2018-01-23 06:30:10+00:00
Document Index: 21729494

Matched Legal Cases: ['kko ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ']

LIIKETOIMINTAKIELTO LAINVALVOJAN JA LAINRIKKOJAN NÄKÖKULMASTA - PDF
LIIKETOIMINTAKIELTO LAINVALVOJAN JA LAINRIKKOJAN NÄKÖKULMASTA
Download "LIIKETOIMINTAKIELTO LAINVALVOJAN JA LAINRIKKOJAN NÄKÖKULMASTA"
1 LIIKETOIMINTAKIELTO LAINVALVOJAN JA LAINRIKKOJAN NÄKÖKULMASTA Itä-Suomen yliopisto Yhteiskunta- ja kauppatieteiden tiedekunta Oikeustieteen laitos Pro gradu-tutkielma Tammikuu 2011 Martti Turunen
2 II SISÄLLYS II LÄHTEET LYHENTEET KUVIOT JA TAULUKOT OIKEUSTAPAUKSET IV X XI XI 1 JOHDANTO 1 2 TUTKIELMA Tutkielman kohde ja tehtävä Tutkielmassa käytetty aineisto ja tutkimusmenetelmä Aiheesta aikaisemmin tehty tutkimus Monitieteellinen lähestymistapa rikokseen ja rikoksentekijään 6 3 TALOUSRIKOLLISUUS JA TALOUSRIKOLLISET Talousrikoksen määritelmiä Talousrikollisen profiili Sosioekonominen asema Ikä, sukupuoli ja ammattiasema Yritystoiminnan muoto Persoonallisuuden piirteet Estraditaiteilijoita, reppanoita ja elämäntapayrittäjiä Yleisimmät liiketoimintakiellon perusteena olevat talousrikokset Velallisen rikokset (RL 39 luku) Verorikokset (RL 29 luku) Kirjanpitorikokset (RL 39 luku) 26 4 LIIKETOIMINTAKIELTO 30
3 III 4.1 Liiketoimintakieltolain tavoitteet Liiketoimintakieltoon määräämisen edellytykset Liiketoimintakiellon sisältö Liiketoimintakiellon rikkominen Liiketoimintakiellon valvonta Valvontaprosessi Valvottavan velvollisuudet ja oikeudet Valvonnan kohdentaminen Viranomaisten yhteistoiminta 44 5 TALOUSRIKOLLISTEN KOKEMUKSIA LIIKETOIMINTAKIELLOSTA Fenomenologinen ajattelu: kokemuksen tutkimus Kokemuksen tutkimuksen metodologia: haastattelut Haastattelujen toteuttaminen Haastatteluaineiston fenomenologinen analyysi Yksilökohtaisten merkitysverkostojen analyysi vaiheittain: liiketoimintakiellon yksilöllinen kokemus Kuusi tarinaa yksilökohtaiset merkitysverkostot 66 Haastattelu A 66 Haastattelu B 69 Haastattelu C 73 Haastattelu D 75 Haastattelu E 79 Haastattelu F Yleisen merkitysverkoston analyysi vaiheittain 84
4 IV 6 TUTKIMUKSEN TULOSTEN ARVIOINTI Tutkimustulosten luotettavuuden arviointia Tutkimustulosten arviointia prevention kannalta 96 7 LOPUKSI 99 LIITTEET Haastelurunko Kirje haastateltaville 105 LÄHTEET Aaltonen, Pirjo: Liiketoimintakielto erityisesti Helsingin hovioikeuden ratkaisukäytännössä vuosina Teoksessa: Kirjoituksia talousrikosoikeudesta. Helsinki Alasuutari, Pertti: Laadullinen tutkimus. 3. uud.p. Vastapaino. Tampere Alvesalo, Anne & Laitinen, Ahti: Talouden varjopuoli. Tutkimus talousrikosten vaikutuksista ja talousrikosoikeudenkäynneistä. Sisäasiainministeriön poliisiosaston julkaisu Alvesalo, Anne - Ervasti, Kaijus: Oikeus yhteiskunnassa - näkökulmia oikeuteen. Edita Prima Oy. Helsinki Anttila, Inkeri Törnudd, Patrik: Kriminologia ja kriminaalipolitiikka. Suomalaisen lakimiesyhdistyksen julkaisuja. B-sarja, N:o 194. WSOY, Juva Arolainen, Teuvo: Rötös mediassa. Talousrikosten käsittely suomalaisissa tiedotusvälineissä <www.tutkiva.fi>. Becker, Gary S.: Crime and punishment: an economic approach. Journal of Political Economy 1968, vol 76, s
5 V Clarke, Ronald V.: Situational Crime Prevention. Successful Case studies. toim. Ronald V. Clarke, Harrow and Heston, Publishers, Albany, New York du Rées, Helena: Miljöbrott, myndighet och marknad. En studie om miljöstraffrätt och allmänprevention. Kriminologiska institutionen Stockholms universitet. Avhandlingsserie nr 14, Eide, Erling: Economics of Crime: Deterrence and the Rational Offender. Amsterdam Eskola, Jari & Suoranta, Juha: Johdatus laadulliseen tutkimukseen. Vastapaino. Tampere Ervasti, Kaijus: Teoksessa: Empiirinen tutkimus oikeustieteessä. Lindfors, Heidi (toim). Oikeuspoliittisen tutkimuslaitoksen tutkimustiedonantoja 64. Helsinki Frände, Dan: Yleinen rikosoikeus. Edita Prima Oy. Edita Publishing Oy. Helsinki Hakamo, Terhi, Jauhiainen, Kirsi, Alvesalo, Anne ja Virta, Erja: Talousrikokset rikosprosessissa. Poliisiammattikorkeakoulun tutkimuksia 33/2009. Tampere HE 29/1985 vp.: Hallituksen esitys eduskunnalle laiksi liiketoimintakiellosta. HE 198/1996 vp.: Hallituksen esitys eduskunnalle laeiksi liiketoimintakiellosta annetun lain ja eräiden muiden lakien muuttamisesta. HE 16/1997 vp. Hallituksen esitys eduskunnalle laiksi rikoslain 29 luvun 1 :n muuttamisesta. HE 53/2002 vp.: Hallituksen esitys eduskunnalle eräiden rikoslain talousrikossäännösten ja eräiden niihin liittyvien lakien muuttamiseksi. Helminen, Maija: Suoritus, terapia, muutos? Tutkielma nuorisorangaistuksen vaikutuksista nuorisorangaistukseen tuomittujen nuorten kokemusten valossa. Pro gradu-tutkielma. Joensuun yliopisto. Kauppa- ja oikeustieteiden tiedekunta. Oikeustieteet Hirschi, Travis 1969: Causes of Delinquency. University of California Press. Berkeley 1969.
6 VI Hirvonen, Markku, Lith, Pekka, Walden, Risto: Suomen kansainvälistyvä harmaa talous. Eduskunnan tarkastusvaliokunnan tilaaman harmaata taloutta käsittelevän tutkimuksen loppuraportti, Toim. Harmaa hirvi Oy. Eduskunnan tarkastusvaliokunnan julkaisu 1/2010. Hytönen, Tommi: Kiellot rangaistusten oheisseuraamuksena. Pro gradu-tutkilema. Lapin yliopisto. Oikeustieteiden tiedekunta Julkaistu Edilexissä Jokinen, Anne & Häyrynen, Janne & Alvesalo, Anne: Yritykset talousrikollisuuden uhreina. Poliisiammattikorkeakoulun tiedotteita 19/2002. Espoo Jääskeläinen, Petri, Koskinen Pekka, Majanen Martti: Rikosoikeudellisia kirjoituksia VIII. Raimo Lahdelle omistettu (toim). Suomalaisen lakimiesyhdistyksen julkaisuja A-sarja N:o 268. Vammalan kirjapaino Oy, Vammala Karnaranta, Arto: Työmotivaatio talousrikostutkinnassa. Pro gradu-tutkielma. Tampereen yliopisto. Taloudellis-hallinnollinen tiedekunta. hallintotieteen laitos, turvallisuushallinnon linja Karppi, Mikko & Pynttäri, Juha: Liiketoimintakielto.Valvonnan perusteet ja sähköinen prosessityökalu. Poliisiammattikorkeakoulu. APT 10/11. Tutkielma Ei julkinen. Keinänen, Anssi: Johdatus rikostaloustieteen perusteisiin. Taloustieteellinen näkökulma rikosoikeuteen, rikolliseen käyttäytymiseen ja kriminaalipolitiikkaan sekä empiiriseen oikeustutkimukseen. Sähköinen luentomoniste, päivitetty Kivivuori, Janne: Näkökohtia kriminologisen tutkimuksen hyödynnettävyydestä. Teoksessa Keinänen, Anssi, Kilpeläinen, Mia, Väätänen, Ulla (toim.). Empiirisen oikeustutkimuksen kokemukset, haasteet ja tulevaisuus. Itä-Suomen yliopiston oikeustieteellisiä julkaisuja N:o 26. Itä-Suomen yliopisto, Joensuu Koponen, Pekka: Itsekriminointisuojasta. Teoksessa: Rikosoikeudellisia kirjoituksia VII Raimo Lahdelle omistettu. Suomen lakimiesyhdistys 2006.
7 VII Koponen, Maija-Liisa: Et sää Maija mull mitään mahra. Ulosottoviranomaiset informaatiolähteenä ja potentiaalisena valvontaviranomaisena liiketoimintakiellossa. Pro gradu-tutkielma. Rikos- ja prosessioikeus. Joensuun yliopisto Korander, Timo: Poliisikulttuuri. Poliisiammatin ja tutkimuksen väline. Oikeuslehti 1/2004, s Oikeuspoliittinen yhdistys Demla ry & Oikeus- ja yhteiskuntatieteellinen yhdistys, Helsinki. Kvale, Steinar: Interviews. An introduction to qualitative research interviewing. SAGE Publications. Thousands Oaks. California Lahti, Raimo & Koponen, Pekka: Talousrikokset. Suomalaisen lakimiesyhdistyksen julkaisuja (toim). E-sarja N:o 16. Gummerrus Kirjapaino Oy, Vaajakoski Laitinen, Ahti: Oikeussosiologian perusteet. Turun yliopiston oikeustieteellinen tiedekunta Rikos-ja prosessioikeuden sarja A N:o 27. Digipaino. Turku Laitinen, Ahti & Aromaa, Kauko: Rikollisuus ja kriminologia. Vastapaino, Laukkanen, Janne: Laittoman yrittäjän jäljillä. Arviointitutkimus liiketoimintakiellon ohjeistamisen vaikutuksista. Poliisiammattikorkeakoulu. Espoo Lehti, Martti: Talousrikokset. Rikollisuustilanne OPTL:n julkaisuja 220. Lehtola, Markku & Paksula, Kauko: Talousrikosten tilannetorjunta. Hakapaino Oy. Helsinki Niemi, Hannu & Lehti, Martti: Eräiden talousrikosten rangaistuskäytäntö. Oikeuspoliittisen tutkimuslaitoksen tutkimustiedonantoja 71. Oikeuspoliittinen tutkimuslaitos. Helsinki Nuutila, Ari-Matti: Rikoslain yleinen osa. Kauppakaari Oy. Lakimiesliiton kustannus. Helsinki Oivanen, Laura: Liiketoimintakiellon rikkominen. Pro gradu-tutkielma. Turun yliopisto. Oikeustieteiden tiedekunta Julkaistu Edilexissä
8 VIII Poliisihallituksen määräys 2020/2010/3204 (2010): Liiketoimintakiellon tutkinta ja valvonta. Perttula, Juha: Kokemus psykologisena tutkimuskohteena. Johdatus fenomenologiseen psykologiaan. SUFI-tutkimuksia 14. Suomen Fenomenologinen Instituutti. Tampere Perttula, Juha: The experienced life-fabrics of young men. Jyväskylä Studies in Education, Psychology and Social Research, 136. Jyväskylä : Univercity of Jyväskylä Perttula, Juha: Kokemuksesta tiedoksi: fenomenologisen metodin uudelleen muotoilua. Kasvatus 31/2000, Suomen kasvatustieteellinen aikakauskirja Perttula, Juha: Kokemus ja kokemuksen tutkimus: Fenomenologisen erityistieteen tieteenteoria. Teoksessa: Perttula, Juha ja Latomaa, Timo (toim.). Kokemuksen tutkimus. Merkitys tulkinta ymmärtäminen. Dialogia Oy, Tartu Poliisihallituksen lehdistötiedote <www.kauppalehti.fi>. Rikollisuustilanne 2009: Rikollisuus ja seuraamusjärjestelmä tilastojen valossa. Oikeuspoliittisen tutkimuslaitoksen tutkimuksia.< Saarinen Esa: Fenomenologia ja eksistentialismi.teoksessa: Niiniluoto, Ilkka ja Saarinen, Esa (toim): Nykyajan filosofia. Helsinki: WSOY Sisäasiainministeriö: Tiedote Valtioneuvosto hyväksyi neljännen talousrikosohjelman vuosille <www.valtioneuvosto.fi>. SM /Tu-413 (1999): Liiketoimintakiellon valvonta ja tutkinta. Sisäasiainministeriön määräyskokoelma. Sisäasiainministeriö. Helsinki. SM /Ri-2 (2004): Liiketoimintakiellon valvonta ja tutkinta. Sisäasiainministeriön määräyskokolema. Sisäasiainministeriö. Helsinki.
9 IX Smolej, Mirka: Rikosseuraamusten tutkimus Suomessa. Katsaus tutkimuksen painopisteisiin ja resursseihin. OPTL:n tutkimustiedonantoja Tala, Jyrki: Lakien vaikutukset. Lakiuudistusten tavoitteet ja niiden toteutuminen lainsäädäntöteoreettisessa tarkastelussa. Oikeuspoliittisen tutkimuslaitoksen julkaisuja 177. Helsinki Tala, Jyrki, Jaakkola, Risto & Tuokila, Marja: Liiketoimintakielto ja yrittäjien väärinkäytökset. Oikeuskäytäntöä ja kokemuksia lain ensimmäisiltä vuosilta. Oikeuspoliittinen tutkimuslaitos 128 Helsinki. Tammer-Paino Oy. Tampere Tapani, Jussi: Talousrikokset, rationaalisuus ja rikosvastuun edellytykset. Teoksessa: Heikkilä, Marjut (toim.). Säädöksiä, systematiikkaa vai ihmisoikeuksia? Oikeustieteen päivät , s Tolvanen, Matti: Empiirisen tutkimuksen hyödyntäminen rikoslainkäytössä. Teoksessa Keinänen, Anssi, Kilpeläinen, Mia, Väätänen, Ulla (toim.). Empiirisen oikeustutkimuksen kokemukset, haasteet ja tulevaisuus. Itä-Suomen yliopiston oikeustieteellisiä julkaisuja N:o 26. Itä-Suomen yliopisto, Joensuu Tolvanen, Matti: Kriminaalipolitiikka, kriminologia ja rikosoikeuden tutkimus. Virkaanastujaisesitelmä rikos- ja prosessioikeuden professorin virkaan Joensuun yliopistossa <www.joensuu.fi/ajankohtaista/tiedotteet/> Tolvanen, Matti: Liiketoimintakielto ja kiellon valvonta. Defensor Legis N:o 4/2008. Tuomi, Jouni & Sarajärvi, Anneli: Laadullinen tutkimus ja sisältöanalyysi. Tammi. Helsinki Tuomi, Jouni & Sarajärvi, Anneli: Laadullinen tutkimus ja sisältöanalyysi. 5. uudistettu laitos. Kustannusosakeyhtiö Tammi. Jyväskylä Turunen, Senni: Työn vaatimusten, työholismin ja työuupumuksen väliset yhteydet. Pro gradututkielma. Tampereen yliopisto. Psykologian laitos 2009.
10 X Valtioneuvoston periaatepäätös hallituksen toimintaohjelmaksi talousrikollisuuden ja harmaan talouden vähentämiseksi vuosina <www.intermin.fi>. Valtiontilintarkastajien kertomus vuodelta 2005: K16/2005 vp. <www.eduskunta.fi>. Wikström, Per Olof H., Ahlberg, Jan & Dolmen, Lars: Brott, brottsprevention och kriminalpolitik. BRÅ-rapport 1994:1. Göteborg Vuorinen, Sami: Talousrikosten tutkinta. Oikeuspoliittisen tutkimuslaitoksen julkaisuja 184. Helsinki LYHENTEET DOEHP ETL HE HO KRP KKO KonkL KO L LTKieltoL OYL PATJA PeL PoL PRH RL VIRKE vp. descriptively oriented empirical hermeneutic psychology esitutkintalaki hallituksen esitys hovioikeus keskusrikospoliisi korkein oikeus konkurssilaki käräjäoikeus laki laki liiketoimintakiellosta osakeyhtiölaki poliisiasiain tietojärjestelmä perustuslaki poliisilaki patentti- ja rekisterihallitus rikoslaki viranomaisyhteistyön kehittämisprojekti valtiopäivät
11 XI KUVIOT JA TAULUKOT TAULUKKO 1. Rikosvahingot ja takaisin saatu rikoshyöty TAULUKKO 2. Poliisin tietoon tulleet velallisen rikokset TAULUKKO 3. Vireille pannut konkurssit TAULUKKO 4. Poliisin tietoon tulleet verorikokset TAULUKKO 5. Poliisin tietoon tulleet kirjanpitorikokset TAULUKKO 6. Liiketoimintakieltoon määrätyt TAULUKKO 7. Poliisin tietoon tulleet liiketoimintakiellon rikkomiset KUVIO 1. Liiketoimintakiellossa olevien alueellinen jakaantuminen 42 KUVIO 2. Valvontaresurssien jakaantuminen 43 KUVIO 3. Merkityssuhteiden tiivistäminen sisältöalue-ehdotelmiksi 89 OIKEUSTAPAUKSET KKO 2009:80 KKO 2008:32 KKO 2007:102 KKO 2004:134 KKO 2004:131 KKO 2004:112 KKO 2004:33 KKO 2003:89 KKO 2002:122 KKO 2002:118 KKO 2002:117 KKO 2001:85 KKO 2001:86 Itä-Suomen HO , R 08/1205 Rovaniemen HO nro 193 Vantaan KO , R 04/1281 Jyväskylän KO, R 02/1870
12 XII Lahden KO, R 04/2069 Tampereen KO, R 04/628 Lahden KO, R 05/95
13 1 1 JOHDANTO Talousrikostorjunta on haasteellista toimintaa, jota kuitenkin leimaa kokonaisvastuun puute, hajanaisuus ja reagointi ongelmiin jälkikäteen. 1 Rikostorjunnassa pitäisi pyrkiä ennalta estävyyteen, koska sillä saadut niin taloudelliset kuin sosiaaliset hyödyt ovat koko yhteiskunnan kannalta parempia kuin jälkikäteiset rikosprosessin ja täytäntöönpanon kautta saadut tulokset. Talousrikostorjunnassa poliisilla on edelleen keskeinen asema, mutta toiminta painottuu pääasiassa juttujen selvittämiseen. Torjunnassa pitäisi käyttää hyväksi tutkimustietoa ja tietoista, johdonmukaista strategiaa. Valitettavasti tutkittua tietoa talousrikoksista ilmiönä ja varsinkin talousrikosten tekijöistä on kuitenkin varsin vähän. Liiketoimintakielto on ollut Suomessa käytössä jo yli 25 vuotta, joten lainkäyttäjien poliisin, syyttäjien ja tuomioistuinten toiminnassa siitä on muodostunut johdonmukainen käytäntö vakavien talousrikosten torjunnassa. Liiketoimintakiellolla voidaan vaikuttaa rikoksentekijään varsin suoraviivaisesti ja sillä voi olla myös taloudellista rikollisuutta yleisesti ennalta estävää vaikutusta, vaikkakin asiaa on tutkimuksilla vaikea todentaa. Sen vuoksi se, mitä rangaistusten (liiketoimintakielto käytännössä) yleisestävyydestä sanotaan tai kirjoitetaan, perustuu arkipäivän havaintoihin ja terveeseen järkeen. 2 Poliisin vastuulla oleva ja muiden viranomaisten avustama liiketoimintakiellon valvonta on Suomessa järjestetty varsin tehokkaaksi taloudellisen rikollisuuden torjuntakeinoksi. Liiketoimintakiellon valvontaa voi myös pitää talousrikollisuuden tilannetorjuntamenetelmänä 3, jolla voidaan vaikuttaa potentiaalisen rikoksentekijän motivaatioon tehdä uusia talousrikoksia. Liiketoimintakiellon erityisestävää vaikutusta on siten mahdollista tutkia esimerkiksi kysymällä suoraan liiketoimintakiellossa olevalta itseltään, miten hän kokee liiketoimintakiellon ja kiellon valvonnan vaikutuksen omalta k. Liiketoimintakieltoon on 2000-luvulla määrätty vuosittain yli 200 henkilöä ja voimassa olevien kieltojen kokonaismäärä on tätä kirjoitettaessa 1094 henkilöä. 4 Liiketoimintakielto määrätään käytännössä miltei yksinomaan talousrikoksen tai talousrikokseksi luokiteltavan teon perusteella. 5 Liiketoimintakielto osaltaan kertoo, että talousrikosten kriminalisoinneilla tavoiteltu päämäärä ja käyttäytymistä ohjaava tavoite ei ole toteutunut rikokseen syyllistyneen yrittäjän kohdalla. Laittomien 1 Jokinen & Häyrynen & Alvesalo 2002, s Frände 2005, s Ks. esim. Lehtola & Paksula Liiketoimintakieltorekisteri HE 198/1996 vp, s. 15, Aaltonen 2007.
14 2 yrittäjien toimintatavoista on saatavissa tietoa rikosprosessin lopputuloksista, käytännössä tuomioistuinten liiketoimintakieltoratkaisuista. Tässä tutkielmassa kuusi talousrikoksista tuomittua ja liiketoimintakieltoon määrättyä miestä kertoo oman tarinansa siitä, miten heistä tuli talousrikollisia ja mitä liiketoimintakielto heille merkitsee. 2 TUTKIELMA 2.1 Tutkielman kohde ja tehtävä Tutkielman pääasiallinen tarkoitus on esitellä liiketoimintakiellossa olevien henkilöiden kokemuksia ja käsityksiä tekemästään talousrikoksesta, liiketoimintakiellosta, kieltoon johtaneista syistä ja kiellon merkityksestä heidän jokapäiväiseen elämäänsä. Kohdehenkilöiden kokemusta lähestyn esittämällä aluksi yleiskuvauksen taloudellisesta rikollisuudesta Suomessa. Liiketoimintakiellon tarkastelussa keskityn lähinnä oikeuskäytäntöön ja valvontajärjestelmän kuvaamiseen. Liiketoimintakiellosta ja sen valvonnasta on aikaisemmin tehty muutamia tutkimuksia, joissa aihetta on tarkasteltu organisaatiosta käsin tutkimalla poliisin, syyttäjän ja tuomioistuinten käytäntöjä ja kokemuksia. Aikaisempiin tutkimuksiin sisältyvät tilastolliset aineistot osoittavat, että liiketoimintakieltojen määrä on ollut jatkuvassa kasvussa ja että kiellon rikkomistapauksia paljastuu vähän suhteessa kieltojen määrään. Onkin esitetty arvioita, että kieltoja rikotaan paljon ja että rikkomisista ei jäädä kiinni valvonnan tehottomuuden vuoksi. 6 Liiketoimintakiellon kohteena olleiden henkilöiden kokemuksista ja käsityksistä on aikaisemmin julkaistu vain yksi kolmen henkilön haastattelu vuodelta 1995, jolloin liiketoimintakieltojärjestelmä oli vielä alkutaipaleellaan. 7 Kriminalisointien erityisestävää vaikutusta ja lainsäädännön käytännön toimivuutta (law in action) voidaan tutkia muun muassa empiirisen oikeustutkimuksen avulla. Empiiristä oikeustieteellistä tutkimusta rangaistusten vaikutuksesta rangaistukseen tuomittuihin on Suomessa tehty kuitenkin erittäin vähän. 8 Oikeustieteelliset talousrikollisuuden kontrollia käsittelevät tutkimukset lähestyvät tutkimuskohdetta usein tilastollisesta näkökulmasta, pyrkien tuottamaan kuvailevaa tietoa talousri- 6 Laukkanen 2005, s. 105, Hytönen 2007, s. 34, Oivanen 2007, s Ks. Tala ym Smolej 2005, s
15 3 kosten määrästä, sisällöstä, talousrikosjuttujen prosessin kestosta sekä tuomioista. 9 Tieteenalana lähellä rikosoikeutta olevassa kriminologisesti suuntautuneessa rikostaloustieteessä tutkimuksen kohteena on usein rikoksen tekijä, jolloin empiirisissä tutkimuksissa pyritään selvittämään taloustieteellisten teorioiden avulla, miksi tietyt henkilöt päätyvät rikollisiksi; sekä tilastollisin menetelmin kuvataan ja analysoidaan rikollisten rikosaktiivisuutta, rikosuraa, kestoa ja uusintarikollisuutta. 10 Rikosoikeudellisia seuraamuksia rangaistukseen tuomitun kokemana on enemmän tutkittu yhteiskuntatieteiden puolella, jolloin mielenkiinto on kohdistunut usein rangaistuslaitoksissa olevien kuntoutukseen ja jälkihoitoa koskeviin tutkimuksiin. Tutkimustoiminta on ollut pääosin opinnäytteiden varassa, kun taas laajempien, pitkäjänteisten tutkimushankkeiden määrä on vähäinen. Selvästi eniten rikosseuraamuksiin liittyvää tutkimusta on tehty yliopistojen yhteiskuntatieteiden oppiaineissa sekä ammattikorkeakoulujen sosiaalialan koulutusohjelmissa. 11 Kokemusten kuvauksella toivon tutkielmasta olevan hyötyä esimerkiksi liiketoimintakiellon valvonnan kehittämisessä. 2.2 Tutkielmassa käytetty aineisto ja tutkimusmenetelmät Tutkielmassa esittelen ensiksi liiketoimintakieltoon liittyvää taloudellista rikollisuutta ja talousrikollisia. Liiketoimintakielto on lähes aina talousrikoksesta seuraavan rangaistuksen oheisseuraamus ja sen vuoksi on hyvä tietää missä rikosoikeudellisessa viitekehyksessä liiketoimintakielto käytännössä esiintyy. Aihealueeseen liittyvän kirjallisuuden, lainsäädännön, oikeuskäytännön ja käsitteistön avulla muodostan eräänlaiset silmälasit, joiden läpi tarkastelen sitten haastattelujen avulla saatuja kvalitatiivisia tutkimustuloksia. Tutkimuksessa ei testata empiirisen tutkimuksen avulla esimerkiksi kontrolliteorioita eikä tutkimuksella lähtökohtaisesti ole mitään hypoteesia, samalla tapaa kuin kvantitatiivisissa tutkimuksissa on usein tapana. 12 Kuitenkin tutkielman lopussa esitän tutkimusaineiston valossa joitain yleisiä päätelmiä liiketoimintakiellon talousrikoksia ennalta estävästä vaikutuksesta. En myöskään perehdy syvällisemmin talousrikosoikeuden yleisiin oppeihin, systematisointeihin tai tulkintoihin, vaan esittelen tyypillisimmät liiketoimintakieltoon johtavat talousrikok- 9 Hakamo ym. 2009, s Keinänen 2008, s Smolej 2005, s Alvessalo ja Ervasti 2006, s. 20.
16 4 set, rikosten tunnusmerkistöt ja rangaistuskäytännöt. Pääasiallisena aineistona käytän asiaan liittyvää lainsäädäntöä, kirjallisuutta, tutkimusraportteja ja oikeustapauksia. Tyypillisen talousrikollisen profiilia kuvaan kirjallisuuden ja tutkimusraporttien avulla. Oikeuskäytännön jälkeen esittelen pääpiirteittäin liiketoimintakieltoprosessin ja tuon esiin asiassa esiintyviä käytännön ongelmia. Aineistona käytän liiketoimintakieltoa koskevaa lainsäädäntöä ja viranomaisohjeistuksia sekä raportteja liiketoimintakiellon valvojien kokemuksista ja käsityksistä. Valmiina tutkimusaineistoina käytän poliisiasiaintietojärjestelmän (PATJA) tietoja liiketoimintakielloista ja kiellon rikkomisista, liiketoimintakieltorekisterin tilastoja liiketoimintakieltoon määrätyistä sekä Oikeuspoliittisen tutkimuslaitoksen ja Poliisiammattikorkeakoulun tutkimuksista poimittuja tietoja talousrikollisuudesta ja liiketoimintakiellosta. Oikeudellisen viitekehyksen esittelyn jälkeen esitän tutkielman pääasiallisen tehtävän: haastattelututkimuksen liiketoimintakieltoon määrättyjen henkilöiden kokemuksista. Aluksi esittelen valitsemaani kokemuksen tutkimisen teoreettisen taustafilosofian ja tutkimusmetodin fenomenologisen kokemuksen tutkimuksen. Fenomenologisessa erityistieteessä tutkimukseen on hyvä kuulua sekä teoreettinen että empiirinen osa ja niiden on hyvä olla luontevasti erillään tutkimuskohteen teoreettisesta ymmärtämisestä. Empiiristä osuutta edeltävät teoreettiset fenomenologiaa koskevat luvut rajautuvat tässä tutkielmassa koskemaan tutkimukselle suunnan antavia tieteenteoreettisia kysymyksiä todellisuudesta, ihmisen perusolemuksesta ja kokemuksen rakenteesta. Fenomenologinen tutkimus poikkeaa siten sellaisista tutkimustavoista, jotka nivovat empiirisen ja tulkinnallisen tutkimusvaiheen yhteen tutkimuksen eri vaiheissa. Teoreettisen osuuden jälkeen esittelen aineiston keräämisen, haastattelujen toteuttamisen ja analyysin. Aineistona on kuusi liiketoimintakieltoon määrättyä henkilöä, joita on haastateltu elokuun 2008 ja tammikuun 2009 välisenä aikana. Lopuksi teen päätelmiä tutkimustuloksista ja esitän asiaan liittyviä mahdollisia uusia tutkimuskohteita. 2.3 Aiheesta aikaisemmin tehty tutkimus Liiketoimintakiellon kohteena olevista henkilöistä on julkaistu tähän mennessä yksi oikeustieteellinen tutkimus: Talan, Jaakkolan ja Tuokilan vuonna 1995 julkaistu Liiketoimintakielto ja yrittäjien väärinkäytökset oikeuskäytäntöä ja kokemuksia lain ensimmäisiltä vuosilta. Kuten tutkimuksen nimikin kertoo, tutkimus on tehty liiketoimintakieltolain alkutaipaleelta. Tutkimusajankohtana liike-
17 5 toimintakielto oli ollut voimassa kymmenisen vuotta ja lakia kohtaan oli viranomaisten keskuudessa ja julkisuudessa esitetty kritiikkiä lain toimimattomuudesta. Lakia arvosteltiin tehottomaksi, koska kielto voitiin määrätä vain konkurssien yhteydessä eikä valvontaa ollut järjestetty lainkaan. Tutkimuksessa ei saatu kattavaa tietoa siitä, kuinka hyvin liiketoimintalaki toimii yleissestävältä kannalta. Esiin saatiin havaintoja sanktion voimasta ja tehosta yksittäisen, kiellon kohteena olevan yrittäjän kannalta, mutta myös kiellon helpoista kiertomahdollisuuksista käytännössä. Yhden liiketoimintakieltoon määrätyn henkilön mukaan joihinkin väärinkäytöksiin ajauduttiin pakon edessä, koska muuta keinoa ei ollut. Haastateltavien mielestä heitä oli kohdeltu epäoikeudenmukaisesti oikeusprosessissa. Liiketoimintakiellosta ja sen sisällöstä ei yksikään haastateltavista ollut tiennyt ennen oikeudenkäyntiä. Liiketoimintakielto vaikutti olleen vain yksi lisävaade muiden joukossa. Siihen, kuinka vakavasti henkilö suhtautui liiketoimintakiellon määräämiseen, näytti vaikuttavan ilmeisesti henkilön oma luonne ja arvomaailma. 13 Janne Laukkasen vuonna 2005 tekemässä oikeussosiologisessa haastattelututkimuksessa Laittoman yrittäjän jäljillä selvitetään, millainen vaikutus liiketoimintakiellon valvontaan liittyvällä lainsäädännöllä ja siihen perustuvilla viranomaisohjeistuksilla on ollut käytännön valvontatyöhön. Vuoden 1998 lainsäädäntöuudistuksen jälkeen sisäasiainministeriö oli ohjeistanut poliisia kahdella määräyksellä liiketoimintakiellon edellytysten tutkinnasta ja kiellon valvonnasta. 14 Laukkasen tutkimuksen empiirinen osuus muodostuu kahdeksastatoista liiketoimintakiellon valvonnasta vastaavan poliisin haastattelusta. Tutkimuksessa haastatellut poliisit esittävät kokemuksiinsa perustuvia käsityksiä muun muassa valvontajärjestelyistä ja kiellossa olevista. 15 Talousrikoksiin syyllistyneitä rangaistuskäytännön valossa on tutkittu Hannu Niemen ja Martti Lehden tekemässä oikeustieteellisessä tutkimuksessa Eräiden talousrikosten rangaistuskäytäntö. Vuonna 2006 tehdyssä alioikeusaineistoon perustuvassa kvantitatiivisessa tutkimuksessa selvitetään talousrikosten rangaistuskäytäntöä kolmen eri rikostyypin, kirjanpitorikosten, velallisen rikosten ja törkeiden veropetosten osalta vuosina Tutkimuksessa on myös kerätty tietoa talousri- 13 Tala ym. 1995, s SM /Tu-413 ja SM /Ri-2 17 Laukkanen 2005, s
18 6 koksista tuomittujen henkilöiden sukupuolesta, iästä, sosioekonomisesta asemasta ja aikaisemmasta rikollisuudesta. Liiketoimintakiellosta on tehty yliopistoissamme muutamia pro gradu tutkielmia, joista mainittakoon kolme viimeksi julkaistua. Tommi Hytönen on 2007 kirjoittanut Lapin yliopiston oikeustieteiden tiedekunnassa tutkielman otsikolla Kiellot rangaistusten oheisseuraamuksena, Laura Oivanen 2007 Turun yliopiston oikeustieteellisessä tiedekunnassa otsikolla Liiketoimintakiellon rikkominen ja Maija-Liisa Koponen 2005 Joensuun yliopiston oikeustieteiden laitoksella otsikolla Et sää Maija mull mitään mahra: ulosottoviranomaiset informaatiolähteenä ja potentiaalisena valvontaviranomaisena liiketoimintakiellossa. 2.4 Monitieteellinen lähestymistapa rikokseen ja rikoksentekijään Valitsemastani tutkimustehtävästä johtuen tutkielmani on monitieteellinen. Oikeusnormeja ja niiden vaikutusta yhteiskunnallisen ohjauksen välineenä on usein tarkasteltu lainsäätäjän, tuomarin tai poliisin näkökulmasta. Normien kohteiden toimintaa puolestaan on tutkittu enemmälti oikeusnormien noudattamisena, hyväksikäyttönä tai soveltamisena. Kuitenkin kansalaisten ja lainkäyttäjien on tarpeen tietää, miten oikeusjärjestys toimii todellisuudessa; millaisia vaikutuksia lainsäädäntöuudistuksilla on, miten tuomioistuimet toimivat tai millaisia ratkaisuja ne tekevät sekä ennen kaikkea millä tavoin kansalaisten oikeusturva toteutuu käytännössä. Etenkin oikeusjärjestyksen kehittämisen ja lainvalmistelun näkökulmasta on välttämätöntä saada tietoa järjestelmän toiminnasta käytännössä. 16 Tutkielmani sijoittuu oikeustieteen ja yleisen yhteiskuntatieteen, sosiologian välimaastoon. Juridiikassa tutkitaan lain muodossa olevia normeja. Yhteiskunnalliseen tutkimussuuntaukseen kuuluvan oikeussosiologisen käsityksen mukaan lainsäädännön seurauksia ei yleensä ole mahdollista päätellä lainsäätäjän julkilausumien pohjalta, vaan vaaditaan järjestelmällistä, empiirisiin havaintoihin perustuvaa tutkimusta. 17 Oikeussosiologian tehtävänä on sosiologisen mielikuvituksen soveltaminen 16 Ervasti 2004, s Laitinen 2002, s. 14.
19 7 oikeudellisten ilmiöiden tulkintaan. 18 Oikeussosiologia on erotettu perinteisesti oikeustieteestä siten, että oikeustiede on normatiivista tiedettä ja oikeussosiologia empiiristä eli kokemusperäistä tiedettä. 19 Tutkimustehtävä lähestyy tutkimusongelmaa oikeustieteellisten preventioteorioitten näkökulmasta mutta tutkii oikeudellisia ilmiötä (rangaistuksen kokemus) käyttämällä hyväksi yhteiskuntatieteiden metodeja ja teorioita. 20 Oikeussosiologian tehtävänä on löytää oikeudellisten ja muiden yhteiskunnallisten ilmiöiden väliset rakenteelliset ja historialliset yhteydet ja tätä kautta päästä näiden ilmiöiden yhteiskuntateoreettiseen selittämiseen ja tulkintaan. Kuten edellä totesin - perinteisesti oikeussosiologisessa tutkimuksessa on tutkittu oikeuslaitosta, tuomioistuimia, poliisia, syyttäjäviranomaisia sekä kansalaisten ja oikeuslaitoksen välistä suhdetta 21 mutta vähemmälle huomiolle sen sijaan on jäänyt ystävämme lainrikkojan näkökulma. Tutkielmani on myös kriminologinen tutkimus, joka on hyvin lähellä oikeussosiologiaa. Myös kriminologia tutkii rikollisuutta yhteiskuntatieteellisenä ilmiönä, rikollisuuden syitä ja kontrollijärjestelmän toimintaa. Kriminologia ei ole paljonkaan normatiivisista premisseistä riippuvaa tutkimusta, koska sen ensisijaisena tavoitteena on selittää kausaalisesti ja/tai finaalisesti rikollisuutta yhteiskunnallisena ilmiönä. Kriminologisesta tutkimuksesta keskeisessä asemassa on erityyppinen tilastollinen materiaali. 22 Kriminologinen tutkimus kohdistuu pääosin rikoksentekijöihin ja rikollisuuden syihin, mutta siihen kuuluu myös yhteiskunnan kontrollitoimenpiteitä ja niiden välittömiä vaikutuksia selvittävä tutkimus. 23 Uusimmat kriminologiset teoriat tarkastelevat rikosta esimerkiksi rationaalisen valinnan, rutiiniaktiviteettiteorian ja rikoksen taloustieteen näkökulmasta. Näissä kriminologisissa tutkimussuuntauksissa rikosten torjuntaa voidaan lähestyä erilaista näkökulmista tutkimalla esimerkiksi talousrikollisuutta, rikosten tilannetorjuntaa ja sosiaalista rikoksentorjuntaa. 24 Kriminologinen tutkimus voi olla luonteeltaan kuvaavaa tutkimusta ja selittävää tutkimusta. Kuvaavalle tutkimukselle ominaista on todellisuuden totuudenmukainen kuvaaminen rikollisuuden määrästä ja piirteistä sekä niiden mahdollisista muutoksista. Esimerkiksi kokonaisrikollisuustutkimuksissa rikollisuutta kuvataan tilastoilla poliisin tietoon tulleesta rikollisuudesta ottaen huomioon kuitenkin 18 Laitinen 2002, s Laitinen 2002, s Alvesalo - Ervasti 2006, s Laitinen 2002, s Frände 2005, s Anttila-Törnudd 1983, s Ks. esim., Becker 1971, Clarke 1992, Lehtola & Paksula 1997.
20 8 piilorikollisuuden osuus. Rikollisuuden määrää, piirteitä tai muutosta tutkitaan usein kyselymenetelmin. Ihmisiltä voidaan kysyä, ovatko he joutuneet rikoksen uhriksi (uhritutkimus) tai ovatko ihmiset tehneet rikoksia (tekijätutkimus). 25 Selittävän kriminologisen tutkimuksen kohteena on joko rikosalttiuden yksilötasoinen vaihtelu populaatiossa tai rikostapahtumien vaihtelu ajassa ja paikassa. Selittävässä tutkimuksessa pyritään selvittämään, miksi toiset ihmiset ovat alttiimpia rikoksiin kuin toiset ja miksi rikostapahtumien määrässä on ajallisia ja paikallisia eroja. Taustalla on preventiivinen tarkoitus: jos rikollisuuden syyt tunnetaan, rikollisuutta voidaan vähentää vaikuttamalla sen syihin. Uusimman kriminologisen tutkimuksen mukaan rikosalttiuden vaihtelua selittävät rakenteelliset, kulttuuriset ja geneettiset tekijät kuten köyhyys, eriarvoisuus, kulttuurin yleiset arvot ja yksilön perimä. Näihin on kuitenkin vaikeaa ja hidasta vaikuttaa. 26 Ongelman ratkaisuksi Clarke on esittänyt perinteisen kriminologian tilalle uutta rikostiedettä (crime science), joka tuottaisi paremmin ja nopeammin hyödynnettävissä olevaa tietoa. Clarken mielestä tulevaisuuden kriminologisen tutkimuksen tulisi suuntautua enemmän rikollisten tekojen torjuntaan, rikostapahtumaan ja rikosvahinkoihin ja sen tulisi olla nykyistä paremmin ja nopeammin hyödynnettävissä olevaa. 27 Farringtonin esittämän rikostorjunnan integroidun mallin mukaan erilaiset rikostorjunnan teoriat voidaan kuitenkin nähdä toisiaan täydentävinä. Integroidussa mallissa rikostorjunnassa otetaan huomioon rikoksentekijän valintoja selittävät sekä tilannetekijät että monien hetkellisten ja pitkäaikaisten tekijöiden muovaama alttius rikokseen. 28 Tutkielmani on myös lainsäädännön vaikuttavuus- tai lainsäädännön arviointitutkimus. Lakien vaikutukset ovat tärkein syy, jonka vuoksi on perusteltua laatia uusia lakeja ja muuttaa tai kumota entisiä. Tiedämme ja ymmärrämme kuitenkin liian vähän siitä, millaisia vaikutuksia laeilla on. Miksi joillakin säädöksillä on tarkoitettuja tai muulla tavoin myönteisiä vaikutuksia, miksi taas joillakin on vajavaisia taikka vahingollisia vaikutuksia, ehkä odottamattomiakin sivuvaikutuksia? 29 Lakien vaikutusten tutkimuksessa tyypillisesti selvitetään lainsäädännön tavoitteiden toteutumista. Lainsäädännön vaikutustutkimuksissa yksi keskeinen ongelma on se, millä kriteereillä vaikutuksia arvioidaan. Vaikutusten arvioinnissa vastausta ei haeta pelkästään oikeusnormeista tai muista oikeuslähteistä vaan ensisijaisesti oikeusnormien yleisöltä, oikeudellisilta toimijoilta ja säädösten koh- 25 Kivivuori 2010, s Kivivuori 2010, s Kivivuori 2010, s Lehtola & Paksula 1997, s Tala 2001, esipuhe.